Leo Penn

Leonard Francis PENN (1921 - 1998) estis juda-usona aktoro kaj reĝisoro kaj patro de muzikisto Michael Penn kaj aktoroj Sean Penn kaj Chris Penn.

Li servis en la usona armeo dum la 2-a Mondmilito kiel bombisto de bombaviadilo B-24 Liberator. Post la milito, li iĝis teatra aktoro kaj li gajnis premion Theatre World Award en 1954 pro aktorado en The Girl on the Via Flaminia kaj poste, 1956, ekrolis en televido. Li rolis Mr. Rico'n en epizodo Ringside Padre de prireligia televidserio Crossroads. En 1957 li rolis en epizodo One If by Sea de televidserio Navy Log kaj post tio, li rolis en multaj televidserioj ĝis la mezo de 1960-a jardeko.

Penn apogis la sindikatojn de Hollywood kaj rifuzis akuzi aliajn al Kontraŭmalusona Komitato dum makartiismo dum esploro pri suspektata komunisma infiltrado de la kina industrio. Pro tio, li estis nigralistita kaj Paramount rifuzis rekontrakti lin kiel aktoro.

Ĉar li ne plu sukcesis labori kiel aktoro, Penn reĝisoris kelkajn televidseriojn ĉefe I Spy, Lost in Space, Star Trek, Blue Light, Custer, Sara, St. Elsewhere, Kojak, Starsky and Hutch, Cagney & Lacey, Little House on the Prairie, Columbo, Hawaii Five-O, Trapper John, M.D., Magnum, P.I. kaj Father Murphy.

 Referencoj 

Kategorio:Reĝisoroj kaj scenaristoj de Star Trek
Kategorio:Usonaj militistoj de la Dua Mondmilito
Kategorio:Usonaj aktoroj
Kategorio:Usonaj reĝisoroj
Kategorio:Usonaj judoj